Mostarski Aluminij ide u stečaj. Kompanija, koja je bila najveći izvoznik u susjednoj BiH, u ponoć je isključena iz elektro-energetske mreže, čime je okončano njezino poslovanje.

Pred sjedištem HDZ-a BiH u Mostaru prosvjeduju nezadovoljni radnici. Bez posla ostaje njih 900. Većinski vlasnik Aluminija je Federacija BiH, a 12 posto udjela ima i hrvatska Vlada.

''Jedna velika sramota svih hrvatskih ministara u Vladi Federacije BiH, tako isto i iz RH', kazao je Romeo Biokšić, predsjednik Nezavisnog sindikata zaposlenika Aluminija.

''Prodani smo, izdani smo, provaljeni smo, prevareni smo od sviju, dakle sve strukture vlasti", poručio je Samir Anić, predsjednik Udruge dioničara "Aluminijaš"

